
Ε Ξ Α Ι Ρ Ε Τ Ι Κ Α    Ε Π Ε Ι Γ Ο Ν 
Προς τις 

Τ.Ε.Δ.Κ. της Χώρας

(στις έδρες τους)


Κοινοποίηση : Ο.Τ.Α. της περιοχής σας

  Σας γνωρίζουμε ότι από το Α΄ Τμήμα του Νομικού Συμβουλίου του Κράτους εκδόθηκε η 312/2005 γνωμοδότηση, μετά από ερώτημα της Γενικής Γραμματείας Δημοσίων Έργων του Υ.ΠΕ.ΧΩ.Δ.Ε.


  Με την γνωμοδότηση αυτή, η οποία έγινε αποδεκτή από τον Υπουργό Περιβάλλοντος Χωροταξίας και Δημοσίων Έργων, κ. Γ.Σουφλιά, γίνεται ομόφωνα δεκτό ότι ο Ν.3316/05 δεν κατήργησε την διάταξη του άρθρου 269 του Π.Δ.410/95, κατά την οποία επιτρέπεται η, κατά παρέκκλιση των διατάξεων της εκάστοτε ισχύουσας νομοθεσίας για την εκπόνηση μελετών, απευθείας ανάθεση της εκπόνησης μελέτης εργασίας του δήμου ή της κοινότητας ή του τοπικού συμβουλίου σε πτυχιούχο μελετητή ή μελετητικό γραφείο, οποιασδήποτε τάξης πτυχίου, εφόσον η προεκτιμώμενη  αμοιβή δεν υπερβαίνει σε ποσοστό το 30% του ανωτάτου ορίου αμοιβής πτυχίου Α΄ τάξης.


  Τα ανωτέρω παρακαλούμε να γνωστοποιηθούν άμεσα στους Ο.Τ.Α. της περιοχής σας και να μας ενημερώσετε σχετικά.
Ο Γενικός Διευθυντής της Κ.Ε.Δ.Κ.Ε.

Παναγιώτης Βασιλείου

